ג'ון תומסון (שחקן)

ג'ון פטריק תומסון (באנגלית: John Patrick Thomson; נולד בשם פטריק פרנסיס מקאליר ב-2 באפריל 1969) הוא קומיקאי ושחקן אנגלי, הידוע מתפקידיו בתוכנית המערכונים "The Fast Show", בסיטקום "Men Behaving Badly", ובסדרה "רגליים קרות".

ביוגרפיה
תומסון נולד בסלפורד שבלנקשייר למרי מק'אליר שמסרה אותו לאימוץ בגיל שישה שבועות. הוא אומץ ממקלט לילדים קתולי על ידי אנדרו ומריטה תומסון מדידסבורי. להוריו המאמצים נולד בן נוסף. הוא למד בבית הספר התיכון הקתולי "All Hallows Catholic High School" ליד פרסטון שבלנקשייר, וסיים את הלימודים עם שלוש בחינות O-levels. בין השנים 1985 ל-1987 למד בראנשו קולג' לבחינות A-levels ולימודי תיאטרון.

אחר כך הוא דחה מלגת לימודים בארצות הברית כדי ללמוד דרמה במנצ'סטר פוליטכניק.

 קריירה 
קומדיה וטלוויזיה
בהיותו באוניברסיטה פגש תומסון את סטיב קוגן, שארגן לו עבודה בתוכנית "Spitting Image". השניים שתפו פעולה בהמשך בתוכניות כגן "The Dead Good Show", תוכנית הפיילוט משנת 1993 של טלוויזיית גרנדה, הסדרה "Coogan's Run", התוכנית " Paul and Pauline Calf video diaries" בה שיחק בתפקיד "בוב השמן", ובסדרה "Knowing Me Knowing You with Alan Partridge" בה היה שותף לכתיבה. תומסון גם הופיע במופעים החיים של קוגן, והם שיחקו יחד בדרמה הקומית "אנשי המסיבות". ב-1992 זכו השניים בפרס "Perrier Comedy Award" על הופעתם בפסטיבל הפרינג' של אדינבורו.

תומסון הופיע בתפקידי משנה בעונה הראשונה של הסדרה הקומית "Fist of Fun" של סטיוארט לי וריצ'רד הרינג.

ב-1994 הופיע תומסון בתוכנית המערכונים "The Fast Show" של ה-BBC, והמשיך להופיע בה עד 2001. תומסון גילם דמויות בלתי נשכחות כגון הפעלולן החירש צ'יפ קוב, ואוהד הכדורגל רוג'ר. הדמות הזכורה ביותר היא של לואי בלפור, מארח ב"ג'אז קלאב". עוד השתתף בתוכנית "The Fast Show Live" ובתוכנית הספין אוף "טד וראלף".

ב-1996 הופיע תומסון לצדה של מורין ליפמן בתפקיד בוב אקרס במחזה "The Rivals" בתיאטרון רויאל אקסצ'נג' במנצ'סטר.

בשנות התשעים של המאה העשרים השתתף בסדרות טלוויזיה שונות כגון "Soldier Soldier" ו-"Men Behaving Badly", ואחר כך לוהק לתפקיד פיט גיפורד בסדרת הדרמה קומית של רשת ITV "רגליים קרות". המפיקים הכירו את תומסון כי ליהקו אותו לפני כן בדרמה בשם "The Perfect Match". הסדרה "רגליים קרות" רצה עד 2003, ועל הופעתו בסדרה היה תומסון מועמד לפרס השחקן הקומי הטוב ביותר של פרס הקומדיה הבריטית לשנת 2001. ב-2002 כיכב תומסון בתפקיד סטנלי טולי בדרמה קומית בשם "Stan the Man" של טלוויזיית גרנדה. חלק מהצילומים נערכו בפרוורים בדרום מנצ'סטר.

אחרי סיום הסדרה "רגליים קרות", הופיע תומסון בהפקה של המחזה "בחירתו של הובסון" ברויאל אקסצ'נג'. על הופעתו זו זכה לשבחים בעיתון האינדפנדנט, והיה מועמד לפרס השחקן הטוב ביותר בתפקיד ראשי של "מנצ'סטר איבנינג ניוז".

באותה שנה השתתף תומסון בסדרה "Comic Relief does Fame Academy" של ה-BBC בתפקיד "סטודנט" שאמור להיות "מסולק". ב-2004 שיחק בדרמה המוזיקלית "בלקפול" בתפקיד טוני קורלט.

תומסון השתתף בדיבוב בסדרת הטלוויזיה לילדים "ביל ובן", ובתפקיד מר וינדפול בסרט "וולאס וגרומיט והארנב הקטלני". ב-2006 החל להופיע בסדרה המשפטית "New Street Law" שמתרחשת במנצ'סטר. תומסון גילם דמות של בריסטר שהוא "נוכל חביב" בשם צ'ארלי דרלינג, וכיכב לצדו של ג'ון האנה. העונה השנייה של הסדרה שודרה החל מינואר 2007.

בפברואר 2007 שיחק תומסון בתפקיד סר אלן פרנטיס בסדרה הקומית "Kombat Opera Presents... The Applicants", פרודיה על תוכנית הריאליטי "The Apprentice". במרץ 2007 הופיע בתפקיד המהפנט ריי בולד במותחן בן שלושה חלקים של רשת ITV בשם "Mobile". בהמשך אותה שנה השתתף כשחקן אורח בדמות נייג'ל פירסון בעונה השנייה של הסדרה "קינגדום". בעונה השלישית שיחק בסדרה בתפקיד קבוע.

באוקטובר 2008 שיחק תומסון בשלושה פרקים באופרת הסבון של ITV "קורוניישן סטריט" בתפקיד החשמלאי-בדרן ג'סי. הפרקים שודרו בדצמבר אותה שנה. בינואר 2009 פורסם שתומסון ימשיך לשחק באותה דמות במשך שישה חודשים. הדמות של ג'סי חזרה ל"קורוניישן סטריט" ביוני. ב-2010 עזב תומסון את הסדרה עם סיום החוזה שלו. בהמשך אותה שנה גילם את דמותו של התסריטאי ה. ו. קרשו בדרמה "The Road to Coronation Street", על פיתוח הסדרה "קורוניישן סרטיט" בשנות השישים של המאה העשרים.

ב-2011 הוכרז שתומסון יצטרף לצוות השחקנים של סדרת הטלוויזיה "דרך ווטרלו" של ה-BBC.
עוד ב-2011 היה תומסון מתמודד בסדרת הריאליטי לידוענים .

ב-2015 הצטרף תומסון לצוות השחקנים של הסדרה "After Hours" בתפקיד ג'ף החביב, וחזר להופיע עם חבריו הוותיקים קרייג קאש וקרוליין הארן שגילמה את אשתו שילה.

ב-2013 התמודד תומסון בתוכנית "מאסטר שף לידוענים". ב-2015 החל לככב בתפקידים שונים בתוכנית המערכונים של קית' למון.

תומסון הוא הקריין של הסדרה הדוקומנטרית "Obsessive Compulsive Cleaners". בספטמבר 2015 החל לקריין את התוכנית "Police Interceptors".

ב-18 בנובמבר 2017 השתתף תומסון בשעשועון "החוליה החלשה" עבור התוכנית "Children in Need".

רדיו
בינואר 2008 שיחק תומסון בתפקיד מייק (טופז) בסדרת הדרמה הקומית "Pick Ups" של רדיו 4 של ה-BBC. ב-12 באפריל 2008 החל תומסון להגיש תוכנית בימי ראשון בצהרים ברדיו מנצ'סטר של ה-BBC. שידור התוכנית הסתיים ב-22 בנובמבר 2008.

ב-2016 החל תומסון לשמש כקפטן של פאנל בתוכנית הרדיו "Gaby's Talking Pictures" בהגשת גבי רוזלין.

חיים אישיים
ב-2005 התחתן תומסון עם חברתו סמנתה שארפ. לבני הזוג שי שתי בנות: אוליביה (ילידת 2002) וסופיה מלודי (ילידת 2010).

פילמוגרפיה
קולנוע
 שנה שם שם באנגלית תפקיד הערות 1995 מדריך המרעיל הצעיר The Young Poisoner's Handbook נייתן1997 האיש שידע מעט מדי The Man Who Knew Too Little דימיטרי The Girl with Brains in Her Feet מר לאפבורו 1998 הימור בין חברים Up 'n' Under סטן 2002 אנשי המסיבות 24 Hour Party People צ'ארלס 2005 וולאס וגרומיט והארנב הקטלני Wallace & Gromit: The Curse of the Were-Rabbit	 מר וינדפול דיבוב 2008 לב של דיו Inkheart דריוס 2014 Northern Soulטרי 2016 גרימסבי Grimsby בוב טוליבר 2021 Last Train to Christmas ויק

טלוויזיה
 שנה שם שם באנגלית תפקיד הערות 1990 Spitting Image Spitting Image תפקידים שונים דיבוב 1990, 2008–2010 קורוניישן סטריט Coronation Street ג'סי צ'דוויק 1994–2001 The Fast Show תפקידים שונים 1994 Knowing Me, Knowing You...with Alan Partridge תפקידים שונים 1995 Fist of Fun תפקידים שונים 1996 Men Behaving Badly קן סדרת טלוויזיה 1998–2003, 2016– רגליים קרות Cold Feet פיט גיפורד סדרת טלוויזיה 2001 Bill and Ben ביל סלוקוץ / המספר דיבוב 2004 בלקפול Blackpool טרי קורלט 2005 John Thomson's RedHotPoker מנחה 2007–2009 קינגדום Kingdom נייג'ל פירסון 2009 Big Top פלונקי הליצן / הדוד ג'ף2011 Death in Paradise מפקח בילוש כריס ריקטס סדרת טלוויזיה (פרק אחד) 71 Degrees North תוכנית מציאות 2011, 2013 דרך ווטרלו Waterloo Road נלסון סמית' / נלסון טיילור2013 מאסטר שף Celebrity MasterChef מתמודד Dementamania מיקי מורן 2013–2014 Strange Hill High תפקידים שונים דיבוב 2013– Obsessive Compulsive Cleaners קריינות 2015– Police Interceptors קריינות You Saw them Here First קריינות Scream Street תפקידים שונים2015 After Hours ג'ף סדרת טלוויזיה חדר מיון Casualty דייב באראט בפרק "The Way Home" החבר'ה מהלשכה The Job Lot קווין סדרת טלוויזיה (פרק אחד)2015–2016 Obsessive Compulsive Country House Cleaners קריינות The Keith Lemon Sketch Show תפקידים שונים תוכנית מערכונים2016 Billionaire Boy לן תוכנית ספיישל The Saturday Show מנחה אורח סדרת טלוויזיה (פרק אחד) Comedy Playhouse: Stop/Start איוואן סדרת טלוויזיה (פרק אחד) Bargain Shop Wars קריינות Celebrity Haunted Hotel Live משתתף אבן הירח The Moonstone סרג'נט קאף מיני-סדרה 2017 Brian Pern: A Tribute פרי בנסון סרט טלוויזיה 2022 Dodger גראדנלס 2 פרקים 2023 Sister Boniface Mysteries לאונרד מונק פרק: "Stiff Competition" 2024 הג'נטלמנים (אנ') The Gentlemen פרנק פרק: "An Unsympathetic Gentleman"

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:קומיקאים בריטים
קטגוריה:משתתפי הזמר במסכה (תוכנית טלוויזיה בריטית)
קטגוריה:בוגרי האוניברסיטה המטרופוליטנית של מנצ'סטר
קטגוריה:אנגלים שנולדו ב-1969